За първи път от 30 години е открит нов тип антибиотик при анализ на повече от хиляда почвени проби, взети от САЩ, съобщи BBC News. Експериментите на екип на Университета Рокфелер показват, че новото антибиотично семейство, наречено малацидини, може да убие редица "супербактерии", включително известните трудно лечими метицилин-резистентни Staphylococcus aureus (methicillin-resistant Staphylococcus aureus - MRSA). Констатациите са публикувани в списание Nature Microbiology. Уникалният подход на антибиотиците към унищожаването на патогените е насочен към клетъчните стени на бактериите. И най=важното - те не водят до лекарствена резистентност поне при лабораторни условия. При тестването на малацидина за кожни инфекции с MRSA при плъхове, гризачите не са имали странични ефекти, което означава, че може би изследователите са открили нетоксична алтернатива на съвременните антибиотици. "Дори и след 20 дни излагане на смъртоносни нива, не открихме никакви резистентни на малацидин S. aureus", заяви авторът на изследването професор Шон Брейди (Sean Brady) от Университета "Рокфелер" в Ню Йорк.
16380324 Views
008466332